ดิฉันทานยาคุมกำเนิดแบบ21 เม็ด(เว้น7 วัน) โดยปกติจะเริ่มกินเม็ดแรกวันศุกร์ ซึ่งจะหมดแผงวันพฤหัสบดี ในที่นี้ประจำเดือนจะมาประมาณวัน เสาร์ หรือ อาทิตย์ แต่ตอนนี้อยากจะเลื่อนให้ประจำเดือนออกไปเป็นประมาณของวันอังคารของทุกเดือน นั้นหมายความว่าดิฉันต้องกินเม็ดแรกวันเสาร์หรืออาทิตย์ ซึ่งตอนนี้กำลังกินแผงที่เริ่มเม็ดแรกวันศุกร์อยู่(กำลังจะหมดแผงนี้พอดี) และแผงถัดไปควรกินอย่างไรค่ะ (ให้เม็ดแรกจองแผงถัดไปเป็นวันเสาร์)
สวัสดีค่ะ หากยาคุมกำเนิดเม็ดสุดท้ายหรือเม็ดที่ 21 คือเม็ดที่ต้องทานในวันพฤหัสวันนี้ เมื่อต้องการเลื่อนประจำเดือนออกไป 2-3 วัน แนะนำให้นำยาคุมกำเนิดแผงใหม่มาทานต่อในวันศุกร์และเสาร์วันละเม็ด หลังจากนั้นให้เว้นระยะ 7 วันเช่นเดิม ประจำเดือนก็น่าจะมาในวันจันทร์หรืออังคารหรืออาจจะเป็นวันพุธก็ได้ค่ะ และเมื่อเว้นระยะครบ 7 วันแล้ว ก็ให้เริ่มทานยาคุมแผงใหม่ (ที่มีเม็ดยาครบ 21) ต่อไปได้ค่ะ ส่วนยาคุมแผงที่ได้ทานไป 2 เม็ด นี้ก็ให้ทิ้งไป หรือเก็บไว้เป็นแผงสำรองเผื่อทำยาหายค่ะ)